text: Sønderjyske sejrede
  29 november 2015 kl. 14.40
  Med en 2-0 sejr over Hobro rykker Sønderjyske op på fjerdepladsen i Superligaen.
  To mål af Johan Absalonsen sikrede Sønderjyske sejren på 2-0 over Superligaens bundprop Hobro.
  Første scoring faldt i første halvleg i det 38. minut, og sejren blev sikret på straffe i det 86. minut.
  Det betyder, at Haderslev-klubben rykker op på en øjeblikkelig fjerdeplads i Superligaen.
  Dermed blev det heller ikke til sejr for Hobros nye træner Ove Pedersen, der stod i spidsen for klubben for første gang.
  Mandag kl. 19.00 står Esbjerg over for OB i Odense.
  